**Bakgrunn:**

Leksvik og Rissa kommuner er vedtatt slått sammen fra 1.1.2018, til Indre Fosen kommune. Det gjør at vi bør se på vår organisering om det bør gjøres forandringer.

Vi har hatt en felles samling 1-2 september, der alle tillitsvalgte og styret var innkalt. Vi var 25 personer som sammen startet prosessen på å slå sammen Fagforbundet Leksvik og Fagforbundet Rissa til Fagforbundet Indre Fosen.

Det ble bestemt at det skulle settes ned en arbeidsgruppe som skulle jobbe med prosessen videre med sammenslåing av fagforbundene. Denne gruppen kommer nå med et forslag på hvordan vi kan organisere den nye fagforeningen.

**§ 11 i vedtektene for fagforeningen sier:**

**11.1 Organisering**

**11.1.1** Som hovedregel etableres det fagforeninger innenfor geografisk avgrensede områder.

**11.1.2** Organiseringen av fagforeningen er uavhengig av arbeidsgivers organisering.

**11.1.3** Fagforeningen kan vedta å opprette representantskap.

**11.1.4** Fagforeningen skal sørge for at tillitsvalgtapparatet bygges opp etter de gjeldende hovedavtaler. Tillitsvalgtorganiseringen utgjør forbundets organisasjonsledd på virksomhetsnivå – klubben.

**Kontorløsning:** I 2017 er blir det kontor for HTV i Leksvik og Rissa, da HTV representerer hver sin kommune fram til sammenslåing av kommunene 01.01.2018.

Fra 2018 ønsker vi å fortsatt å ha kontorer på begge plasser, men vi bør ha et kontor i Rissa som har plass til både HTV og leder. Dette er en drøfting vi må ta med Indre Fosen kommune, men håper det er gjennomførbart.

**Arbeidsutvalg:** Vi ønsker å ha et arbeidsutvalg, som skal bestå av leder, nestleder, sekretær og leder i KS-klubben (HTV).

Dette utvalget skal jobbe med saker det haster med å ta beslutninger på, men det er styret i Fagforbundet Indre Fosen som må sette hvilke fullmakter de skal ha.

**Valgkomite:**

På grunn av sammenslåingen blir det opprettet et interimstyre som skal ivareta begge fagforeningene frem til sammenslåing blir vedtatt og behandlet av Fagforbundet sentralt.

Vedtak på sammenslåing blir fattet på årsmøtet 31. januar, dette vedtaket sendes så til Fagforbundet sentralt, som skal behandle det i forbundsstyret for godkjenning.

Arbeidsgruppas forslag:

1. Dagens to fagforbund, Fagforbundet Leksvik og Fagforbundet Rissa, legges ned og danner et nytt fagforbund med navnet Fagforbundet Indre Fosen.
2. Styret sammensettes slik:

Leder Rissa

Nestleder Leksvik

Sekretær Rissa

Fane 2 ansvarlig

Opplæringsansvarlig

Seksjonsleder kirke, kultur og oppvekst (SKKO) Rissa

Seksjonsleder kontor og administrasjon (SKA) Rissa

Seksjonsleder samferdsel og teknisk (SST) Leksvik

Seksjonsleder helse og sosial (SHS)Leksvik

Ungdomstillitsvalgt Leksvik

Pensjonisttillitsvalgt Rissa

Styremedlem (klubbene/klubbleder) skal hovedsakelig komme fra klubber

Styremedlem (klubbene/klubbleder)

Styremedlem (klubbene/klubbleder)

Verneombud Helst HVO

Arbeidsutvalg:

Leder

Nestleder

Sekretær

HTV Rissa i 2017

HTV Leksvik i 2017

Fra 2018 kan det se ut som at vi får 2 HTV i Indre Fosen Kommune, da kan de bli med i arbeidsutvalget.

1. Leder frikjøpes i 40 % for å ivareta Fagforbundet Indre Fosen

Oppgavene som leder skal ivareta er:

* Fane2 ansvar – Fane2 er medlemsregistret vårt, og det må til enhver tid være oppdatert, der er der vi går igjennom og ser hver måned at alle har betalt kontingent slik at vi har inntekt.
* Alle områder(klubber) utenom kommunen, kommunen er det hovedtillitsvalgte som har ansvaret for.
* Planlegge, innkalle og lede styremøter, medlemsmøter og årsmøter
* Sørge for at alle i styret fungerer i forhold til sine verv
* Saksbehandler til styret i organisatoriske saker
* Kontaktperson ovenfor forbundet
* Faglig politisk arbeid og følge opp politisk miljø
* Samfunnspolitiske saker
* Foreta nødvendig innkjøp til foreningen
* Postansvarlig

1. Det etableres en interimvalgkomite bestående av 2 fra hver fagforening, som skal finne personer til hvert verv, fordelt slik oversikten viser med personer fra begge fagforeninger. Styret blir bestemt av komiteen, og det er ikke mulig å komme med benkeforslag på årsmøtet.